United Pentecostal Church (UPC)

**Phunghrampi & Riantuannak Phunglam – (Constitution & By-law)**

**Biahmaitthi**

A hmanmi in, kan chim ahcun pathian a zummi kan si i, a minung hna cu Thawngtthabia awpinak a rian tuantu dingin (Romans 12:11). Fak piin rian tuan u, nan thathu hlah u, Bawipa cu nan lungthin taktak tein a rian tuan u, ti-ning tein fial mi kan si. Chawlehnak tuah nak ah siloin, thlarau leiah thatho ngai le Bawipa caah tuan kha a si. Bawipa nih (Mathai 12:25) cun khua pakhat khat zong a cungah anmah le anmah aa domi bu an um ahcun, a dir kho lai lo. (Sam 127:1) chung ah a van ti than mi cu, Bawipa nih inn cu a sak lo ahcun, a satu hna riantuannak cu santlai lo asi. Kan bu pumkhawmhnak nih a tinhmi cu, zumhnak lei bu kan si lai. Kan dirhnak a hram biapi bik cu, pathian Thawngtha tthanchonak caah ah, dirhmi bu kan si.

Phunghrampi (Constitution)

**Dal 1.**

**Min kong**

Bu min cu United Pentecostal Church International (UPCDK) ti asi.

**Dal 2.**

**Tinhmi ( Target)**

**Khrihfabu nih a tinhmi cu atanglei bantuk hna hi an si.**

* 1. – Zumhnak ah pumkhat tein, u le nau dawtnak he Pathian thangthat tti ding.
  2. – Kan I hmuhkhawmhnak ah Pathian cu Thlarau le Biatak in, kan thangtthat tti ding a si i, Pathian bia a ngaitu le cohlangtu ding kan si ding asi. (Johan 4:24 EPH 4: 11-15)
  3. – Khrihfa phunglam a zulhnak cu Pathian bia lawng a zulmi asi lai.
  4. Hi upadi (law) hruainak phunglam lo ahcun zeihman tuah khawh asi lai lo. Hi phunglam nih a sian lomi cu zeihman tuah khawh asi lai lo.
  5. Baibal cawnpiakning tein i cawnpiak le i hruai ding.

**Dal 3.**

**Chungtel sinak**

**Khrihfabu member cu phun 2 in then asi.**

**Section 1, - Class of membership**

* 1. – hi phunglam tangah, a tling chungtel le a tling lo chungtel ti asi lai.

**Section 2, - A tlingmi**

0.1 – Mi zeihmanh lamkaltu cawnpiak (tlaihtung) a pommi le a zulmi hna cu United Pentecostal Church chungah telh an si lai. A sualnak aa ngaichih lai, Jesuh khrih min in tilpilnak a ingmi a si lai. Thiangthlarau a co lai I, thlarau nih holhtermi holh theih lo hmelhchunhnak zong a ngeimi a si lai.

**Section 3. (Tuan awk rian)**

**Chungtl a simi nih atanglei phunglam hi a zulhding asi.**

* 1. – Chungtel asi mi cu zumhawktlak tein aa pum lengmang ding asi. (Hebr. 10:25)
  2. – Khrihfabu caah thlacamnak in siseh, ngeihchiah chawva zong in siseh, a hazaang le a caan zong in a bawmtu ding asi.
  3. – (1kor. 16:2) cheura cheukhat le thawhlawm le adang in a hmuhmi thluachuahnak zong a pek ding a si.
  4. – Chungkhar thlacam pumhnak zong a ngei peng mi an si lai.
  5. – Kaa khatkhat inn a tthial tikah, na umnak tthing I zumhawktlak mi a sinak ca kha, na lak ding asi.

**Dal 4.**

**Chungtel chungah luhnak**

**Section 4.**

* 1. – Chungtel tling a si dingmi cu min le umnak hmun kha chairman sinah a pek lai i, Pastor a silole chairman le upa nih thlacam piaknak thawng in, chungtel tling a si lai.
  2. – Hmun dang I a ummi zumhnak ah aa khatmi kha, chairman theihpinak ca aa ken lo ahcun, mah duh in chungtel asi ko kho lai lo.

**Dal 5.**

**Section 5. ( Chungtel rian le vote kutthlernak peknak kong)**

* 1. – Chungtel pohpoh cu khrihfabu rian ah, a tuahkhawh tawk cio an tuah ve lai. Phaisa lei kong zong an theih duh ahcun, theither khawh asi lai. Theih ding le theih lo dingmi cu a um ve lai. Rianttuannak meeting ah vote a pek khawh lai. Khrihfabu cawlcaanghnak meeting vote a pek khawh lai.

**Dal 6.**

**Section 6.**

* 1. - Secretary rian cu caa a ttial lai, meeting record a tuah lai le khrihfabu tangka zong record a tuah lai. Tuah thiangmi cu khrihfabu caah a si lai.
  2. - Treasurer rian cu tangka ttha te tlaih le record ttha te tuah i khrihfabu le Board nih a herh tik pohah hmuhter khawh ding in a chiah lai.

**Dal 7.**

**Section 7. (Nubu le mino meeting)**

0.1 – Nubu le mino hna meeting cu anmah tein I tolrel le tuah an si lai i, aherh an ti le khrihfa upa chairman asilole secretary nih an telpi hna lai.